Here is a page extracted from Wikipedia that may contain CSS, HTML, and a lot of unformatted text.

Title: مارلين تشامبرز
Content: مارلين تشامبرز (Marilyn Chambers) (22 ابريل 1952 - 12 ابريل 2009) ممثلة بورنوجرافية امريكية ، اسمها الحقيقى مارلين آن بريجز (Marilyn Ann Briggs)

نشأتها 

اتولدت مارلين تشامبرز يوم 22 ابريل 1952 فى مدينة پروڤيدانس فى ولاية رود ايلاند الامريكية ، وعاشت مدة كبيرة فى مدينة ويستبورت فى ولاية كونيتيكت

مارلين تشامبرز كانت شخصية متعددة المواهب ، لأنها كانت مغنية و رقاصة وممثلة مسرح ده غير أنها اشتغلت بالسياسه

حياتها الفنية 

اول ظهور لمارلين تشامبرز على شاشة السينيما كان فى سنة 1970 لما مثلت دور صغير فى فيلم The Owl and the Pussycat بطولة الممثلة الامريكية الكبيرة باربرا سترايساند (Barbra Streisand) ، وفى نفس السنة سافرت لمدينة سان فرانسيسكو فى ولاية كاليفورنيا وهناك اشتغلت موديل عريان و رقاصة استربتيز

فى سنة 1972 دخلت مارلين تشامبرز فى مجال البورنوجرافيا بعدما مثلت اول فيلم بورنوجرافى ليها و هو فيلم Behind the Green Door مع الممثل البورنوجرافى الراحل جونى كيز (Johnnie Keyes)

فى سنة 1974 مثلت مارلين تشامبرز دور فى مسرحية Mind Wiyh the Dirty Man ، وده كان اول اعمالها كممثلة مسرح . وبعدما نجحت المسرحية دى مثلت دور فى مسرحية Last of the Red Hot Lovers

حياتها السياسية 

مارلين تشامبرز كانت مهتمة بالسياسه و بأن يكون ليها دور فى المجتمع ، وعلشان كده كانت سحبت أوراق ترشيحها لمنصب نايب رئيس امريكا عن حزب Personal Choice Party فى انتخابات رياسة امريكا سنة 2004 لكن فشلت بعدما خدت 946 صوت بس . وكررت المحاولة تانى فى انتخابات رياسة امريكا سنة 2008 بس المرة دى كانت مع حزب Boston Tea Party اللى رشحها لمنصب نايب رئيس امريكا كبديلة عن المرشح الأصلى للحزب توماس ل. كناب (Thomas L. Knapp) وده كان عن ولايات اركانسو و هاواى و لويزيانا و نيڤادا و نيو ميكسيكو و اوكلاهوما و ساوث كارولاينا و ساوث داكوتا و يوتا ، لكن فشلت للمرة التانية بسبب سقوط مرشح الحزب لمنصب رئيس امريكا تشارلز جاى (Charles Jay) فى الانتخابات

وفاتها 
فى يوم 12 ابريل 2009 ماتت مارلين تشامبرز فى بيتها فى مدينة سانتا كلاريتا فى ولاية كاليفورنيا نتيجة نزيف فى المخ و خلل فى الأوعية الدموية المتصلة بالقلب

مصادر

لينكات برانيه 
 
 

ممثلات بورنوجرافيات
موديلات عريانة
رقاصات استربتيز
ممثلات شبقيات
ممثلات بورنوجرافيات سحاقيات
بورنوجرافيين اشتغلوا فى السياسه
مغنيات امريكيات
موسيقيين امريكان
سياسيين امريكان
ممثلات بورنوجرافيات من رود ايلاند
ممثلات بورنوجرافيات امريكيات